**SPECIĀLĀ PEDAGOGA**

**AMATA APRAKSTS**

1. Institūcijas nosaukums

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Izglītības iestādes nosaukums)

1. Struktūrvienības nosaukums
2. Amata nosaukums

Speciālais pedagogs

1. Kods atbilstoši klasifikatoram 2352 03
2. Pakļautība

Pakļauts izglītības iestādes vadītājam / direktoram

1. Darba pienākumi.

Speciālā pedagoga darba slodze – 30 darba stundas nedēļā.

**Koriģējoši attīstošā darbība 70%**

* 1. Veikt izglītojamo mācību prasmju izvērtējumu un traucējumu diagnosticēšanu, dinamikas izpēti un novērtēšanu; sniegt ieteikumus un rekomendācijas; veikt attīstošās (korekcijas) nodarbības, lai sekmētu Valsts pamatizglītības standartā izvirzīto kompetenču apgūšanu atbilstoši izglītojamā spējām un veselības stāvoklim.
  2. Plānot savu darbību atbilstoši spēkā esošo normatīvo aktu un izglītības iestādes iekšējās kārtības noteiktajām prasībām.
  3. Sniegt atbalstu mācību procesā izglītojamiem, kuriem ir konstatētas/diagnosticētas mācību grūtības vai speciālās vajadzības, veicot atbalsta un attīstošas (korekcijas) darbības.
  4. Vadīt grupu nodarbības izglītojamiem ar mācīšanās traucējumiem/grūtībām vai speciālām vajadzībām atbilstoši spēkā esošai likumdošanai (grupā līdz 4 izglītojamie) un īstenot atbalsta un attīstošas (korekcijas) nodarbības:
     1. Pirmsskolas izglītības iestādē: 20 – 24 izglītojamie uz 1 speciālā pedagoga darba slodzi, speciālajam pedagogam izvērtējot un nosakot individuālā vai grupu darba nepieciešamību.
     2. Pirmsskolas izglītības iestādes speciālās izglītības programmas grupā izglītojamiem ar speciālām vajadzībām: 10 – 12 izglītojamie uz 1 speciālā pedagoga darba slodzi, speciālajam pedagogam izvērtējot un nosakot individuālā vai grupu darba nepieciešamību.
     3. Vispārējās izglītības iestādē: 25 – 30 izglītojamie uz 1 speciālā pedagoga darba slodzi, speciālajam pedagogam izvērtējot un nosakot individuālā vai grupu darba nepieciešamību.
     4. Vispārējās izglītības iestādē iekļautiem izglītojamiem ar speciālām vajadzībām: 12 – 15 izglītojamie uz 1 speciālā pedagoga darba slodzi, speciālajam pedagogam izvērtējot un nosakot individuālā vai grupu darba nepieciešamību.
  5. Speciālā pedagoga darba formas:
     1. izglītojamā ar speciālām vajadzībām vērošana mācību procesā;
     2. individuālais darbs ar izglītojamajiem ar speciālām vajadzībām mācību procesā;
     3. grupu darbs ar izglītojamajiem, kuriem ir līdzīgas grūtības.

**Metodiskais vai konsultatīvai darbs 30%**

* 1. Veikt izglītojamo mācību prasmju izvērtējumu un traucējumu diagnosticēšanu, dinamikas izpēti un novērtēšanu; sniegt ieteikumus un rekomendācijas; veikt attīstošās (korekcijas) nodarbības, lai sekmētu Valsts pamatizglītības standartā izvirzīto kompetenču apgūšanu atbilstoši izglītojamā spējām un veselības stāvoklim. Pēc pieprasījuma sagatavot speciālā pedagoga izvērtējumu un sniegt ieteikumus par izglītojamā mācību prasmēm atbilstoši pieprasījumam.
  2. Plānot savu darbu atbilstoši spēkā esošo normatīvo aktu un izglītības iestādes iekšējās kārtības noteiktajām prasībām, sastādīt speciālā pedagoga nodarbību grafiku, aizpildīt speciālā pedagoga dokumentāciju, atbilstoši spēkā esošajai likumdošanai un izglītības iestādes noteiktajām prasībām.
  3. Klases audzinātāja, mācību priekšmetu skolotāju un atbalsta komandas sastāvā sastāda izglītojamam strukturētu individuālo izglītības apguves plānu; analizē rezultātus, izvirza mērķus un uzdevumus turpmākai darbībai.
  4. Izmantot darbā daudzveidīgas speciālās pedagoģijas mācību un atbalsta metodes, darba formas, t.sk. digitālos risinājumus.
  5. Darbā izmantot informācijas un komunikācijas tehnoloģijas (IKT), veidojot mācību materiālus, fiksējot un analizējot izglītojamo sasniegumus, sazinoties ar izglītojamiem un vecākiem/likumiskajiem pārstāvjiem u.c.
  6. Sadarbībā ar mācību priekšmetu skolotājiem, vecākiem un izglītojamo ar mācību grūtībām, veidot individuāli diferencētus mācību un atbalsta materiālus.
  7. Konsultēt un sniegt skaidrojumu un ieteikumus vecākiem un pedagogiem par konkrēta izglītojamā mācību grūtībām/traucējumiem, esošiem un nepieciešamajiem resursiem prasmju un iemaņu attīstīšanai, mācību materiālu pielāgošanu un individuālas pieejas nodrošināšanu mācību procesā.
  8. Sadarboties ar klašu audzinātājiem, priekšmetu skolotājiem, atbalsta komandas speciālistiem (logopēdu, psihologu, sociālo pedagogu, medmāsu u.c.)
  9. Veicināt izglītojamo veiksmīgu iekļaušanos izglītības iestādē.
  10. Sadarboties ar valsts un pašvaldību institūcijām izglītojamā interešu pārstāvniecībā.
  11. Piedalīties izglītības iestādes pedagoģiskās padomes sēdēs, atbalsta personāla komandas vai grupas sanāksmēs, pēc vajadzības metodisko apvienību, vecāku u.c. skolā organizētajās sanāksmēs.
  12. Veikt sava darba pašanalīzi un uzdevumu nākošajam gadam izvirzīšanu, sniegt atskaiti izglītības iestādes pedagoģiskās padomes sēdēs.
  13. Pilnveidot savu profesionālo kompetenci, dalīties ar labās prakses piemēriem, piedalīties projektos, meistarklasēs un supervīzijās.

1. **Darba pienākumu veikšanai nepieciešamā izglītība**
   1. Izglītības atbilstība un profesionālā pilnveide atbilstoši LR normatīvo aktu prasībām.
   2. Pašizglītošanās jautājumos par aktualitātēm speciālajā pedagoģijā, sekmējot izglītības internacionalizāciju un Eiropas dimensiju.
2. **Darba pienākumu veikšanai nepieciešamās kompetences un prasmes**
   1. Izglītības jomu un speciālā pedagoga darbību reglamentējošos tiesību aktu pārzināšana.
   2. Prasme veikt pedagoģisko izpēti, analizēt un interpretēt izpētes rezultātus.
   3. Speciālās pedagoģijas un mācību priekšmetu metodikas pārzināšana.
   4. Prasme organizēt pedagoģisko procesu atbilstoši speciālās izglītības pamatprincipiem.
   5. Prasme pielietot daudzveidīgas vērtēšanas metodes, akcentējot izglītojamo individuālos sasniegumus atbilstoši spējām.
   6. Izpratne par izglītojamo vecumposmu attīstības īpatnībām un saskarsmes psiholoģijas likumsakarībām.
   7. Spēja uzklausīt, darboties komandā un pieņemt lēmumus.
   8. Augsta atbildības sajūta un stresa noturība.
   9. Prasme plānot, organizēt savu un izglītojamo darbību, atbilstoši izglītības iestādes mērķiem un uzdevumiem, analizēt un vispārināt problēmas, noteikt darbības prioritātes.
   10. Psihoemociālā stabilitāte un augsta saskarsmes kultūra.
   11. Teicamas komunikācijas prasmes un iejūtība.
   12. Valsts valodas prasme augstākajā līmenī.
   13. Prasme strādāt ar biroja tehniku un informāciju tehnoloģijām.
3. **Atbildība**
   1. Ievērot Apvienoto Nāciju Organizācijas konvenciju par bērna tiesībām, Bērnu tiesību aizsardzības likumu, Izglītības likumu, Vispārējās izglītības likumu un ar izglītības iestādes darbību saistītos normatīvo aktus.
   2. Ievērot Latvijas speciālo pedagogu asociācijas Profesionālās darbības un ētikas kodeksu.
   3. Atbildēt par savu pienākumu godprātīgu, kvalitatīvu, savlaicīgu izpildi un darba rezultātiem.
   4. Ievēro konfidencialitāti par izglītības iestādes personāla un vecāku/likumisko pārstāvju sniegto informāciju par izglītojamo.
   5. Rūpēties par izglītojamo drošību un aizsardzību.
   6. Rūpēties par sakoptas, estētiskas un drošas darba vides uzturēšanu.
   7. Korekta attieksme pret izglītības iestādes darbiniekiem, izglītojamajiem un viņu vecākiem/likumiskajiem pārstāvjiem.
   8. Atbildēt par sniegtās informācijas savlaicīgumu, precizitāti un patiesumu.
   9. Ievērot izglītības darba kārtības noteikumus un citu iekšējo normatīvo aktu prasības.
   10. Atbildēt par savu profesionālo kompetenču pilnveidi.
   11. Atbildēt par uzticēto materiālo vērtību saglabāšanu un mērķtiecīgu izmantošanu.
4. **Tiesības**
   1. Patstāvīgi pieņemt lēmumus savu pilnvaru un kompetences ietvaros.
   2. Izraudzīties atbilstošas darba formas un metodes sava darba veikšanai.
   3. Vadīt nodarbības atsevišķā speciālā pedagoga kabinetā, kurā ir darbam nepieciešamais aprīkojums, aizslēdzamais skapis dokumentu glabāšanai un cita veida nodrošinājums.
   4. Piedalīties izglītības procesa un darba plānošanā izglītības iestādē.
   5. Izteikt viedokli un iesniegt priekšlikumus par sava un izglītības iestādes darba pilnveidošanu.
   6. Īstenojot profesionālo pilnveidi, izvēlēties profesionālās meistarības pilnveides formas, atbilstoši speciālā pedagoga pienākumiem, dalīties pieredzē ar labās prakses piemēriem.
   7. Saņemt informāciju un konsultācijas par jautājumiem, kas saistīti ar darba veikšanu.
   8. Saņemt un izmantot savu darba pienākumu veikšanai nepieciešamo materiāli tehnisko nodrošinājumu un cita veida nodrošinājumu.
   9. Piedalīties Latvijas Speciālo pedagogu asociācijas darbā.